R O M Â N I A


AVIZAT
J U D E Ţ U L   I A Ş I


SECRETAR GENERAL,

Consiliul Local al Comunei BĂLȚAȚI

Cons. jur. Mihaela AMARIEI

PROIECT DE HOTĂRÂRE 
Nr. 21/02.03.2022
privind organizarea păşunatului pe raza administrativ – teritorială a Comunei Bălţaţi, județul Iași, în anul 2022
Consiliul Local al Comunei Bălţaţi, Judeţul Iaşi,
Având în vedere:
- Prevederile O.U.G. nr. 34/2013 privind organizarea, administrarea și exploatarea pajiștilor permanente și pentru modificarea și completarea Legii fondului funciar nr. 18/1991, cu modificările și completările ulterioare;

- Prevederile Ordinului nr. 226/235/2003 pentru aprobarea Strategiei privind organizarea activităţii de îmbunătăţire şi exploatare a pajiştilor la nivel naţional, pe termen mediu şi lung, modificat şi completat prin Ordinul nr. 541/2009;

- Prevederile Legii nr. 32/2019 a zootehniei, cu modificările și completările ulterioare;

- Prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

Luând act de:

a) Referatul de aprobare prezentat  de către primarul comunei Bălțați în calitatea sa de iniţiator, înregistrat sub nr. 1372/02.03.2022;

b) Raportul de specialitate al Compartimentului Agricol și Fond Funciar, înregistrat sub nr. 1373/02.03.2022;

Având in vedere avizele Comisiilor:

- economico-socială, buget-finanţe, taxe şi impozite, administrarea domeniului public şi privat al comunei, programe de dezvoltare, servicii şi comerţ;

- juridică, protecţie socială, disciplină, învăţământ, sănătate, familie, cultură, culte, turism, muncă, sport, apărarea ordinii şi liniştii publice, a drepturilor omului;

- agricultură, protecţia mediului, gospodărire comunală, amenajarea teritoriului (urbanism – construcţii).

În temeiul art. 139, alin. (1) și art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare;

Hotărăşte:

Art.1 Se aprobă repartizarea speciilor de animale pe păşunea administrată de către Consiliul Local al Comunei Bălţaţi, ţinând cont de experienţa acumulată din anii anteriori, după cum urmează:

- Păşunile „La Vii”, ,,Valea Girezii” şi ,,Sparcetă” sat Bălţaţi - pentru bovine şi cabaline (T19 - parcela 214, T28 – parcelele 360, 362 şi 365, T29 – parcelele 367, 369 şi 373, T 30 – parcela 376, T31 – parcelele 380, 381 şi 388, T42 – parcelele 530 şi 534),  în suprafaţă de 107,0977 ha;
- Păşunile „Şes Gară Sârca” şi ,,Deal Gropeni" sat Mădârjești – pentru bovine şi cabaline (T72 – parcela 801 şi T74 – parcelele 813 şi 815), în suprafaţă de 32,0677 ha;
- Păşunile „Deal Gropeni", ,,Deal Cotârgaci” şi ,,Şes Raţa” sat Cotârgaci - pentru  bovine si cabaline (T 74 – parcela 821, T 75 – parcelele 821/4, 826 şi 828, T76 – parcelele 807/1 şi 809/2), în suprafaţă de 19,0573 ha;
- Păşunile ,,Baraj Sârca", ,,Bazine Iaz Sârca", ,,Şes Spinoasa", ,,Obiective" şi ,,Şes Sârca” sat Sârca - pentru bovine şi cabaline (T43 – parcela 540, T 53 – parcelele 607, 609 şi 612, T81 – parcela 859, T86 – parcela 912, T85 – parcelele 890, 891, 901 şi 905, T84 – parcelele 883, 887 şi 888),  în suprafaţă de 117,1012 ha;
- Păşunile „Dealul Boghiului” şi ,,Gugea” satele Podişu şi Filiaşi - pentru bovine şi cabaline (T8 – parcelele 65, 68 şi 70, T 9  - parcelele 72, 74 şi 79),  în suprafaţă de 36,62 ha;

- Păşunile „Tarlaua Gugea” şi ,,Cotul Gugii” sat Valea Oilor - pentru bovine şi cabaline (T9 – parcelele 79, 87 şi 94, T 10  - parcela 95, T 13 – parcelele 130 şi 131, T12 – parcelele 126 şi 128),  în suprafaţă de 69,6854 ha;

- Păşunile „La Vii Bălţaţi”, ,,Dealul Mîndreşti” şi ,,Valea Girezii” sat Bălţaţi – pentru ovine şi caprine (T 19 – parcelele 171, 174 şi 176, T 20 – parcela 271, T 29 – parcela 373, T 32 – parcela 389, T33 – parcelele 390 şi 393), în suprafaţă de 48,98 ha;
- Păşunea „Baraj Sârca” sat Mădârjeşti - pentru ovine şi caprine (T43 – parcelele 535, 537, 538 şi 540/1), în suprafaţă de 31,7315 ha; 
- Păşunea „Şes Spinoasa" sat Sârca – pentru ovine şi caprine (T81 - parcelele 853, 853/1 şi 857), în suprafaţă de  17,7421 ha;
- Păşunea „Dealul Boghiului" satele Podişu şi Filiaşi – pentru ovine şi caprine (T5 - parcelele 34, 41, 47, 48, 50 şi 51, T 6 – parcelele 55 şi 57, T 7 – parcela 59), în suprafaţă de  31,9371 ha;

- Păşunile „Dealul Mîndreşti" şi ,,Dealul Măindreşti – Gugea” sat Valea Oilor – pentru ovine şi caprine (T10 – parcela 101, T 11 – parcelele 108, 113, 116, 118,  119 şi 121, T 21 – parcelele 284, 286 şi 288, T 20 – parcelele 271, 273, 277 şi 281), în suprafaţă de  92,3333 ha.
Art.2 Se stabileşte ca perioadă de păşunat, intervalul de timp cuprins între 1 mai – 31 octombrie a anului 2022. Păşunatul în afara acestei perioade este interzis. 
Art.3 Taxele de pășunat aferente anului 2022 sunt cele stabilite prin Hotărârea Consiliului Local al Comunei Bălţaţi numărul 31/23.04.2021 privind aprobarea impozitelor şi taxelor locale pentru anul 2022.
Art.4 Repartizarea păşunilor se va face pe parcele şi sate, în funcţie de numărul de animale; șefii de stâni vor fi invitați la sediul primăriei pentru stabilirea parcelelor de izlaz ce urmează a fi repartizate. Amenajarea stânilor se va face numai în baza aprobării Primarului Comunei Bălţaţi, sub condiţia respectării prevederilor legale, respectiv a prevederilor prezentei Hotărâri.
Art.5 

(1) Viceprimarul Comunei Bălţaţi va lua măsuri ca înainte de intrarea animalelor pe păşune, cât şi în timpul păşunatului, să se efectueze curăţarea păşunilor de mărăcinişuri, plante toxice, pietre, muşuroaie, eliminarea excesului de apă şi repararea fântânilor, respectiv a adăpătorilor. Aceste lucrări se vor efectua din sumele încasate din taxele de păşunat, cât şi prin munca contributivă a crescătorilor de animale şi a persoanelor beneficiare ale prevederilor Legii nr. 416/2001 privind venitul minim garantat.
(2) Intrarea zilnică a animalelor pe păşune se face numai după ce s-a ridicat roua, pentru a se evita degradarea covorului de iarbă. Păşunatul pe timpul sau imediat după căderea ploilor este interzis.

Art.6 Fiecare crescător de animale este obligat să achite taxa de păşunat la casieria Primăriei Comunei Bălţaţi, în termenele prevăzute de lege.
Art.7 Fiecare crescător de animale are obligaţia să declare efectivele de animale în Registrul Agricol, în conformitate cu prevederile legale în vigoare.

Art.8 
(1) Se interzice accesul animalelor din specia porcină pe păşune.
(2) Se interzic amenajările de orice fel pe păşune, în conformitate cu prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare.

(3) Se interzice depozitarea materialelor de orice fel pe păşune.

Art.9 Responsabilii de ciurde, turme, stâni au următoarele obligaţii:
a) Să primească în ciurdă, respectiv turmă sau stână numai efectivele care întrunesc condiţiile prevăzute la art. 7;
b) Să respecte întocmai programul de păşunat;

c) Să respecte limitele trupului de păşune repartizat, durata ciclului de păşunat, să asigure protecţia parcelelor învecinate şi a tuturor culturilor din apropierea suprafeţelor repartizate pentru păşunat;

d) Să aibă grijă şi să păstreze în bună stare dotările şi construcţiile pastorale;

e) Să respecte traseele de circulaţie a turmelor şi cirezilor;

f) Să respecte normele sanitar-veterinare în vigoare şi dispoziţiile organelor sanitar-veterinare;

g) Să urmărească permanent starea de sănătate a animalelor şi să anunţe imediat apariţia sau suspiciunea unei boli transmisibile la animalele date la păşunat în grija lui;

h) Să ocupe terenul care este dat în folosinţă, fără ocuparea prealabilă a altor terenuri din alte trupuri de păşune;
i) Să achite integral taxele de păşunat, inclusiv debitele restante.

Art.10 Pentru întreţinerea şi îmbunătăţirea păşunilor, beneficiarilor le revin următoarele obligaţii:

a) Execută contribuţia în muncă, în funcţie de specia animalelor primite la păşunat, astfel:
- pentru 1 cap bovină şi cabalină mare: 3 zile de lucru/an;

- pentru 1 cap tineret bovin: 2 zile de lucru/an;

- pentru 1 cap ovine, caprine: 0,25 zile de lucru/an.

b) Executarea pe întreaga suprafaţă de păşune a următoarelor lucrări:

- extirparea buruienilor, defrişarea lăstarilor şi arbuştilor;

- împrăştierea muşuroaielor proaspete şi a celor înţepenite;

- înlăturarea pietrelor.

c) Folosirea, numai, a drumurilor stabilite, fiind interzisă trecerea peste păşuni cu căruţa sau cu orice alte mijloace de transport, care cauzează deteriorarea acestora sau crearea de noi drumuri.

Art.11 Nerespectarea prevederilor prezentei hotărâri atrage după sine sancţiuni administrative, civile sau contravenţionale, potrivit legislaţiei în vigoare.
Art.12 Fondurile băneşti constituite din taxele de păşunat vor fi folosite exclusiv pentru lucrări de îmbunătăţire a izlazurilor, amenajarea băilor de tratament, precum şi pentru amenajarea unor fântâni pentru adăparea animalelor, lucrări de amenajare, întreţinere şi fertilizare a păşunilor, pentru cele privind lucrări conexe, apeducte, căi de acces etc., executate în regie proprie, în condiţiile legii.
Art.13 Prevederile prezentei Hotărâri vor fi aduse la îndeplinire de către domnul Vasile Aştefanei, primar al Comunei Bălţaţi, prin intermediul aparatului de specialitate.

Art.14 Secretarul general al comunei va comunica prezenta hotărâre instituţiilor şi persoanelor interesate.
PREŞEDINTE DE ŞEDINŢĂ ,                


Contrasemnează pentru  legalitate,

Consilier local,                                               

SECRETARUL GENERAL AL COMUNEI  







Cons. jur. Mihaela AMARIEI
INIȚIATOR,

PRIMAR,

Vasile AȘTEFANEI





Întocmit: Inspector, Ionela – Elena PEIU

